ഇന്ത്യന് പരിശീലകനാവാനുള്ള ക്ഷണം നിരസിച്ച് ജയവര്ധനെ ഇന്ത്യന് പരിശീലകനാവാനുള്ള ക്ഷണം നിരസിച്ച് ശ്രീലങ്കന് ക്രിക്കറ്റ് ഇതിഹാസം മഹേല ജയവര്ധനെ. നിലവിലെ പരിശീലകന് രവി ശാസ്ത്രിയുടെ കരാര് ടി20 ലോകകപ്പോടെ അവസാനിക്കും. പകരക്കാരനായി പരിശീലകനെ തേടുന്നതിനിടെയാണ് മഹേല ജയവര്ധനെയുടെ പേരുയര്ന്ന് വന്നത്. എന്നാല് ശ്രീലങ്കന് ദേശീയ ടീമിനെ പരശീലിപ്പിക്കാനാണ് താന് ആഗ്രഹിക്കുന്നതെന്ന് വെളിപ്പെടുത്തിയ ജയവര്ധനെ, ഇന്ത്യന് ടീമിന്റെ പരിശീലകനാവാനുള്ള ക്ഷണം നിരസിക്കുകയായിരുന്നു. നിലവില് ഇന്ത്യന് പരിശീലക സ്ഥാനത്തേക്ക് അനില് കുംബ്ലെ എത്തുമെന്നാണ് റിപ്പോര്ട്ടുകള് പുറത്ത് വന്നിരിക്കുന്നത്. കുംബ്ലെക്ക് മുന്പ് തന്നെ ബിസിസിഐ ജയവര്ധനെയാണ് സമീപിച്ചത്. നിലവില് ഐപിഎല് ഫ്രാഞ്ചസിയായ മുംബൈ ഇന്ത്യന്സിന്റെ പരിശീലകനാണ്.